CONSILIUL LOCAL AL  MUNICIPIULUI CRAIOVA
HOTĂRÂREA NR. 204
Consiliul Local al Municipiului Craiova întrunit în şedinţa ordinară din data de 26.03.2009; 

Având în vedere raportul nr.38726/2009 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.360/2008 referitoare la asocierea municipiului Craiova, prin Consiliul Local al Municipiului Craiova, cu judeţul Dolj, prin Consiliul Judeţean Dolj,  şi cu municipiile, oraşele şi  comunele din judeţul Dolj, în vederea înfiinţării Asociaţiei de Dezvoltare Intercomunitară de Gestionare a Deşeurilor „ECODOLJ” şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009 ;

Potrivit prevederilor Legii nr. 215/2001 a administraţiei publice locale, republicată,  prevederilor art. 35 (1) din Legea nr. 273/2006 privind finanţele publice locale cu modificările ulterioare, ale Legii nr. 51/2006 a serviciilor comunitare de utilităţi publice, modificată prin Ordonanţa de Urgenţă a Guvernului nr. 13/2008, ale Legii nr. 101/2006 privind serviciul de salubrizare a localităţilor, Ordonanţei Guvernului nr. 26/2000 cu privire la asociaţii şi fundaţii aprobată cu modificări prin Legea nr. 246/2005 şi Hotărârii Guvernului nr.855/2008 referitoare la aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice;

În temeiul art. 11, art. 36 alin. 2 lit. e si alin. 7 lit. c, coroborate cu prevederile art. 45 alin. 3 şi art.61, alin.2 din Legea nr. 215/2001, republicată, privind administraţia publică locală;
HOTĂRĂŞTE:
Art.1.  Se aprobă modificarea Contractului de asociere, Actului Constitutiv şi Statutului Asociaţiei de Dezvoltare Intercomunitară de Gestionare a Deşeurilor „ECODOLJ”, aprobate prin Hotărârea Consiliului Local al Municipiului Craiova nr.360/2008, conform anexei care face parte integrantă din prezenta hotărâre.

Art.2. Primarul municipiului Craiova prin aparatul de specialitate: Serviciul Administraţie Publică Locală, Direcţia Servicii Publice şi Direcţia Economico-Financiară vor aduce la îndeplinire prevederile prezentei hotărâri.
PREŞEDINTE DE ŞEDINŢĂ,                                          CONTRASEMNEAZĂ,

                                                                                                        SECRETAR,

        Lucian MINCU                                                              Nicoleta MIULESCU

                                                    ANEXA LA HOTĂRÂREA NR. 204/2009
Anexa nr.2 la Hotărârea Consiliului Local al Municipiului Craiova nr.360/2008 cu privire la Contractul de asociere se modifică, astfel:

Art.1  lit. b, va avea următorul conţinut :


„b) Stabilirea modalităţii de gestiune pentru colectare, transport, prelucrarea şi depozitarea deşeurilor municipale ( denumite în continuare) „ Serviciu”. „


Art.10, alin.1 va avea următorul conţinut :


 „Părţile au în vedere stabilirea modalităţi de gestiune a Serviciilor după cum urmează:

· în municipiul Craiova, gestiunea directă, dată către S.P.Salubritate pentru activitatea de colectare, transport, şi depozitare a deşeurilor.

· în celelalte localităţi membre, gestiunea delegată pentru activităţile de colectare transport, prelucrare şi depozitare a deşeurilor. Procedura de delegare a gestiunii şi atribuirea contractului de delegare a gestiunii acestor servicii se vor organiza şi derula în conformitate cu prevederile Legii serviciilor comunitare de utilităţi publice nr. 51/2006, cu modificările şi completările ulterioare „.
Anexa nr.3 la Hotărârea Consiliului Local al Municipiului Craiova nr.360/2008 cu privire la Actul Constitutiv – Cadru al Asociaţiei Intercomunitare de gestionare a deşeurilor „ECODOLJ” se modifică, astfel: 
Cap.V . Scopul Asociaţiei alin.1 lit.b va avea următorul cuprins :

„ - modalitatea de gestiune a serviciilor de colectare transport şi depozitare a deşeurilor menajere în judeţul Dolj „.
Cap.V . Scopul Asociaţiei alin.2 va avea următorul cuprins :


„(2) Forma de gestiune a Serviciului de gestionare a deşeurilor adoptată va fi gestiunea directă pentru municipiul Craiova şi gestiune delegată pentru celelalte localităţi.


Gestiunea delegată se realizează în baza unui/ mai multor contracte de delegare a gestiunii, denumit(e) în continuare contract(e) de delegare, atribuit(e) operatorilor conform prevederilor Legii serviciilor comunitare de utilităţi publice nr.51/2006, cu modificările şi completările ulterioare şi ale legilor speciale aplicabile „.

Anexa nr.4 la Hotărârea Consiliului Local al Municipiului Craiova nr.360/2008 cu privire la Statutul – Cadru al Asociaţiei Intercomunitare de gestionare a deşeurilor „ECODOLJ” se modifică, astfel:

Art. 4  alin. 2  va avea următorul cuprins :


„Asociaţia este mandatată, în condiţiile legii, prin hotărâri ale autorităţilor deliberative ale Asociaţilor să exercite, în numele şi pe seama acestora, dreptul  de a stabili modalitatea de gestiune a serviciilor de gestionare a deşeurilor transferate în responsabilitatea ei, inclusiv dreptul de a concesiona administrarea şi exploatarea  bunurilor din domeniul public şi/sau privat al unităţilor administrativ- teritoriale membre care alcătuiesc sistemele de utilităţi publice aferente acestora, în cazul gestiunii delegate.


Forma de gestiune a serviciilor de gestionare a deşeurilor adoptată, este gestiunea directă pentru municipiul Craiova şi gestiunea delegată pentru celelalte localităţi.


Gestiunea delegată se realizează în baza unui/ mai multor contracte de delegare a gestiunii, denumit(e) în continuare contract(e) de delegare, atribuit(e) operatorilor conform prevederilor Legii serviciilor comunitare de utilităţi publice nr.51/2006, cu modificările şi completările ulterioare şi ale legilor speciale aplicabile.


Contractul de delegare a gestiunii se atribuie :

· unui operator/unor operatori selectaţi printr-una din procedurile concurenţiale prevăzute la art.30 alin.(8) şi alin.(12) din Legea nr.51/2006, cu modificările şi completările ulterioare.

· operatorului regional înfiinţat de unităţile administrativ- teritoriale prin atribuire directă, în condiţiile art.311  din Legea nr.51/2006”.

Art.20 alin.1 va avea următoarea formă :


„Fiecarea asociat, cu excepţia Consiliului Judeţean Dolj  va avea  în Adunarea Generală a Asociaţiei un număr de voturi egal cu numărul populaţiei din localitatea pe care o reprezintă . 


Consiliul Judeţean Dolj  va avea un număr de  10(zece) voturi în Adunarea Generală a Asociaţiei”. 

PREŞEDINTE DE ŞEDINŢĂ,
Lucian MINCU







